આ સાયકલોનો જથ્થો તાલુકા મથકે ઉતારવામાં આવ્યો છે જ્યાં સાયકલોના અલગ અલગ સ્પેર પાર્ટને જોડીને સાયકલ તૈયાર કરવામાં આવે છે અને અહીંયાથી તાલુકાની અલગ અલગ શાળાઓમાં વિતરણ કરવામાં આવી રહ્યું છે ત્યારે ગુરુવારે સવારે આઇસર ટેમ્પોમાં સારોલ ઉત્તર બુનિયાદી શાળામાંથી વિદ્યાર્થીઓને લઇ બોરસદ ખાતે સાયકલો લેવા આવ્યા હતા અહીંયા વિદ્યાર્થીઓ પાસે આઇસર ટેમ્પોમાં સાયકલો ભરાવવામાં આવી હતી અને સાયકલો ભરી લીધા બાદ બાળકોને જીવના જોખમે આઇસર ટેમ્પોના કેરિયર પર બેસાડવામાં આવ્યા હતા આમ શાળા સંચાલકો દ્વારા શિક્ષણને બદલે કાળી મજૂરી કરાવી બાળકોના જીવ જોખમમાં મુક્તી મુસાફરી કરાવી હતી.